सिरानचोक गाउँपालिकालाई राष्ट्रपति रनिङ शिल्डको उपाधि 
११ औं जिल्लास्तरीय राष्ट्रपति रनिङ शिल्डको उपाधि पुन: सिरानचोक गाउँपालिकाले जितेको छ । सदरमुकामस्थित हरमटारी खेलकुद मैदानमा भएको प्रतियोगितामा ९ स्वर्ण, ५ रजत र २ कांस्य गरी १६ पदक जित्दै सिरानचोकले उपाधि जितेको हो ।
गोरखा — ११ औं जिल्लास्तरीय राष्ट्रपति रनिङ शिल्डको उपाधि पुन: सिरानचोक गाउँपालिकाले जितेको छ । सदरमुकामस्थित हरमटारी खेलकुद मैदानमा भएको प्रतियोगितामा ९ स्वर्ण, ५ रजत र २ कांस्य गरी १६ पदक जित्दै सिरानचोकले उपाधि जितेको हो ।गत वर्षको प्रतियोगिताको उपाधि पनि सिरानचोकले नै जितेको थियो । त्यस्तै प्रतियोगितामा पालुङटार नगरपालिका दोस्रो बनेको छ । ८ स्वर्ण, ३ रजत र ४ कांस्य पदक हात पार्दै पालुङटार दोस्रो बनेको हो । बारपाक सुलिकोट गाउँपालिकाले ४ स्वर्ण, ३ रजत ४ कांस्य जित्दै तेस्रो बनेको छ ।आरुघाट गाउँपालिकाले २ स्वर्ण, ८रजत र ३ कांस्य पदक जितेको छ । पहिलो बनेको सिरानचोकले शिल्ड, मेडल र प्रमाणपत्र पुरस्कार पाएको छ । दोस्रो र तेस्रो बनेको पालिकाले मेडल र प्रमाणपत्र पुरस्कार पाएको छ । तीनदिने प्रतियोगितामा जिल्लाभरका ११ पालिकाका खेलाडीहरुको सहभागिता थियो । प्रतियोगिताअन्तर्गत छात्र, छात्रा भलिबल, कबडी, यथ्लेटिक्स, सितरियो कराँते, तेक्वान्दो, उसु लगायतका खेल भएको जिल्ला खेलकुद विकास समितिका अध्यक्ष शान्तसिं बस्नेतले बताए ।